text: [{"text_idx": "#000003", "text": "Haa ta\u2019u malee daa\u2019imni kun abbaan isaa quuqama sabaa waan qabuuf yeroo lola Xaaliyaani irratti duulee dirree waranaa irratti wareegamee ture. yeroo kana duuti abbaa isaa baay\u2019ee isa gaddisiisee osoo jiruu Haati isaas rifaatuu abbaa manaa isherraan kan ka\u2019e abbaan manaa ishee du\u2019ee guyyaa saddetammaanitti(80) lubbuun isheellee darbuu danda\u2019eera.Qormaanni jireenya walirratti leenca kana qunnamte akka inni barnoota isaa addaan kutuuf itti lallabde."}, {"text_idx": "#000006", "text": "Akkuma J/Taddasaan mana hidhaa fashiistootatti rakkoon hedduun isa dararteen Biyyi sumaaliyaa harka Xaaliyaanootaati baatee kolonii Ingilizitti kufte. Ta\u2019iin kun immoo B/J Taddasaa Birruu fi namoota isa fakkataniif carraa cimaa ta\u2019ee ummame.egaa hidhaan umri guutuu ture suniis carraa kanaa fashalaa\u2019era. Haaluma kanaan gootichi kun dandeettii cimaa qabachuun isaa erga beekamee gara loltoota ingiliziitti makamuu danda\u2019e. yeroon kun baay\u2019ee sukanneessa ta\u2019uu isaa dubbistoonni koo akka hin daganne hubachiisuun fedha! yeroo gurraachummaan akka namatti hin lakka\u2019amne fi qooddaan sanyi fi amantii itti daraaredha. kana keessatti garuu kormi kun ga\u2019umsa ol\u2019aanadhaan warruma adii waliin socho\u2019aa turuunsaa ni yaadatama."}, {"text_idx": "#000008", "text": "Seenaa Qabsoo fi Seenaa mana hidhaa"}, {"text_idx": "#000010", "text": "B/J Taddasaa Birruu fi Waldaan kun seena yoomuu himamee hin dhumne waliin akka qaban lammiin oromoo seenaa isaa beeku kamuu dhugummaa isaa himuu ni danda\u2019a."}, {"text_idx": "#000022", "text": "Manni murtii Ol\u2019aanaan kun murtii isaa murteessera. murtiin kunis madaa ummata oromoo baraa hanga baraatti okkolchiisaa ta\u2019ee hafe.murtichi akkas ture B/J Taddasaa Birruu fi A/dhibbaa Maammoo Mazamir Du\u2019aan akka adabamaan,kanneen hafaan jahaan ammo hidhaa cimaa waggota gara garaatiin akka hidhamaan murta\u2019e\nMurtiin kan Obbo Hayilamaaram Gammadaa sababa dhukkubsatani mana yaalaa jiraniif bira darbamee yeroon booda akka irratti murteessaan walii galaan."}, {"text_idx": "#000026", "text": "B/J Taddasaa Birruu erga murtiin hidhaa umri guutuutti jijjirameefi gara magalaa Hararitti akka ergamee hidhamu taasifame.baay\u2019ee osoo hin turiin immoo mana hidhaa magalaa Hararii gara mana hidhaa Galamsootti jijjirame.kun immoo carraa addaa Jeneraala kanaa fi ummata oromoof uume.B/J Taddasaa Birruu Hidhamaa amanamaa waan ta\u2019eef carraa ummata waliin wal argee qabsoo ummata oromoo bifa haaraa ta\u2019een fininsuu eegalu argate.Haalli gaariin ummameef tokko immoo ummanni Harargee yeroo sana qabsoo diddaa gabrummaa finiinsaa waan jiraniif ture."}, {"text_idx": "#000031", "text": "Bulchiinsa gabrummaa diddaaf wal\u2019aansoon godhaamaa turte tan ifatti mul\u2019atte, bara 1962."}]